Am zweite Tag sind mir i Schwiizermission unterwägs gsi. Mit em Zmorge usgrüstet ischs id Line gange, zum e Stund spöter de Roger im Interview mit em John McEnroe zgseh. Nach langer Ziit am Ort stah, hät s Warte ändlich es End gno und de Meister isch uftaucht! Zum Schluss isch d Maria sogar no vo CNN gfilmt worde. Mit weiche Chnüü sind mir nachher d Fifth Avenue duruf, Richtig Empire State Building. Vo dem, mittlerwiile wieder höchste Gebäude vo Manhattan, händ mir das beeidruckende 360°  Panorama gnosse. Wie bi de Japaner sind eusi rechte Zeigfinger ständig uf em Uslöser vo de Fotiapparat gsi - bis de ersti Akku abgläge isch...Nach em Bsuech vom Rockefeller Center und St. Patrick's Cathedral sind mir glücklich, aber todmüed richtig Upper West Side i eusi Bäsekammere zruggkehrt, zum d Bei uelagere. Wo mir wieder bi Chräfte gsi sind, isch nomal los gange Richtig Times Square. Zum de Lüchtreklamerwald i sinere volle Pracht zgseh, sind mir nach de Dämmerig a die vielfotografiert Chrüzig gange.